CELEX: 32016D1030
Language: fi
Date: 2016-06-23 00:00:00
Title: Komission täytäntöönpanopäätös (EU) 2016/1030, annettu 23 päivänä kesäkuuta 2016, päätöksen 2004/211/EY liitteen I muuttamisesta Libanonia koskevan kohdan osalta niiden kolmansien maiden ja kolmansien maiden alueiden osien luettelossa, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin (tiedoksiannettu numerolla C(2016) 3778) (ETA:n kannalta merkityksellinen teksti)

25.6.2016   
            
            
               FI
            
            
               Euroopan unionin virallinen lehti
            
            
               L 168/17
            
         KOMISSION TÄYTÄNTÖÖNPANOPÄÄTÖS (EU) 2016/1030,
   annettu 23 päivänä kesäkuuta 2016,
   päätöksen 2004/211/EY liitteen I muuttamisesta Libanonia koskevan kohdan osalta niiden kolmansien maiden ja kolmansien maiden alueiden osien luettelossa, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin
   
      
         (tiedoksiannettu numerolla C(2016) 3778)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 17 artiklan 3 kohdan a alakohdan,
   ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 30 päivänä marraskuuta 2009 annetun neuvoston direktiivin 2009/156/EY (2) ja erityisesti sen 12 artiklan 1 ja 4 kohdan sekä 19 artiklan johdantokappaleen sekä a ja b alakohdan,
   sekä katsoo seuraavaa:
   
               (1)
            
            
               Direktiivissä 2009/156/EY vahvistetaan eläinten terveyttä koskevat vaatimukset, joita sovelletaan elävien hevoseläinten tuonnissa unioniin. Siinä säädetään muun muassa, että hevoseläinten tuonti unioniin on sallittua vain sellaisista kolmansista maista, jotka ovat olleet vapaita räkätaudista kuuden kuukauden ajan.
            
         
               (2)
            
            
               Komission päätöksessä 2004/211/EY (3) vahvistetaan luettelo niistä kolmansista maista tai aluejakoa sovellettaessa kolmansien maiden osista, joista jäsenvaltioiden on sallittava muun muassa rekisteröityjen hevosten tilapäinen tuonti, takaisintuonti tilapäisen maastaviennin jälkeen sekä tuonti.
            
         
               (3)
            
            
               Kun Libanonissa havaittiin vuonna 2011 räkätautia, komissio keskeytti muun muassa rekisteröityjen hevosten tuonnin Libanonista antamalla komission täytäntöönpanopäätöksen 2011/512/EU (4). Libanon toimitti toukokuussa 2016 tietoja, jotka osoittavat, että tauti on onnistuttu hävittämään ja että sen jälkeen, kun viimeinen tapaus vahvistettiin 23 päivänä elokuuta 2011, koko hevoseläinkannan kattavassa jatkuvassa seurannassa ei ole ilmennyt uusia tapauksia.
            
         
               (4)
            
            
               Koska viimeisestä Libanonissa havaitusta räkätautitapauksesta on kulunut yli kuusi kuukautta, on aiheellista sallia rekisteröityjen hevosten tilapäinen tuonti, takaisintuonti tilapäisen maastaviennin jälkeen sekä tuonti kyseisestä maasta. Päätöksen 2004/211/EY liitettä I olisi tästä syystä muutettava Libanonia koskevan kohdan osalta.
            
         
               (5)
            
            
               Sen vuoksi päätöstä 2004/211/EY olisi muutettava.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2004/211/EY liitteessä I oleva Libanonia koskeva kohta seuraavasti:
   
      
                  ”LB
               
               
                  Libanon
               
               
                  LB-0
               
               
                  Koko maa
               
               
                  E
               
               
                  X
               
               
                  X
               
               
                  X
               
               
                  —
               
               
                  —
               
               
                  —
               
               
                  —
               
               
                  —
               
               
                  —”
               
               
                   
               
            
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 23 päivänä kesäkuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 268, 14.9.1992, s. 54.
   
      (2)  EUVL L 192, 23.7.2010, s. 1.
   
      (3)  Komission päätös 2004/211/EY, tehty 6 päivänä tammikuuta 2004, niiden kolmansien maiden ja kolmansien maiden alueiden osien luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä päätösten 93/195/ETY ja 94/63/EY muuttamisesta (EUVL L 73, 11.3.2004, s. 1).
   
      (4)  Komission täytäntöönpanopäätös 2011/512/EU, annettu 18 päivänä elokuuta 2011, päätöksen 2004/211/EY liitteen I muuttamisesta Bahrainia ja Libanonia koskevien kohtien osalta niiden kolmansien maiden ja kolmansien maiden alueiden luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua (EUVL L 214, 19.8.2011, s. 22).